หนูมีเพศสัมพันธ์แต่ป้องกันตลอด แต่เหมือนยังมีอารมณ์แล้วกลับมาช่วยตัวเองคือวันที่8ตุลาคม พอผ่านไป3วันมีตกขาวออกมาสีเขียว แล้วไปหายาที่เภสัชกรได้ยาฆ่าเชื้อมา หนูเริ่มกินวันที่13หนูกินก็ขาดแค่1มื้อ แล้วเมื่อคืนหนูมีอารมณ์อีกแล้วไปช่วยตัวเอง แบบใส่นิ้วพอตื่นมาเช้าวันนี้ก็มีน้ำสีน้ำตาลออกมาจากช่องคลอด และเดือนก่อนประจำเดือนหนูมาวันที่18 แต่เดือนนี้ยังไม่มาเลยค่ะ
สวัสดีค่ะ หากประจำเดือนในรอบก่อนมาวันที่ 18 ก.ย. แล้วในเดือนนี้ยังไม่มา แนะนำควรรอต่อไปก่อน เพราะประจำเดือนไม่จำเป็นต้องมาตรงวันกันค่ะส่วนเลือดสีน้ำตาลที่ออกจากช่องคลอดในเช้านี้ อาจเป็นเลือดประจำเดือนที่กำลังจะเริ่มมาก็ได้ค่ะ ดังนั้น ควรรอดูต่อไปอีก 1-2 วัน หากมีเลือดสีแดงออกมา ก็ถือเป็นประจำเดือนได้ค่ะ ซึ่งก็แสดงว่าไม่ได้มีการตั้งครรภ์เกิดขึ้น แต่หากไม่มีเลือดสีแดงออกมา แนะนำควรลองตรวจหาการตั้งครรภ์ดูด้วย เพราะถุงยางอนามัย อาจไม่สามารถช่วยป้องกันการตั้งครรภ์ได้ 100% ค่ะแต่หากตรวจไม่พบ แล้วประจำเดือนยังคงไม่มา และยังคงมีน้ำสีน้ำตาลออกมาเรื่อยๆ อาจเกิดจากมีการติดเชื้อในช่องคลอดหรือมดลูก ซึ่งแนะนำควรไปพบสูติ-นรีแพทย์เพื่อตรวจรักษาค่ะ